Diari Oficial de la Generalitat Valenciana


Sumari del DOGV 9887, del 08-07-2024 (2024/6667)

RESOLUCIÓ de 4 de juliol de 2024, del conseller d'Educació, Universitats i Ocupació, per la qual es revoca el nomenament del secretari del Consell Valencià d'Universitats i de Formació Superior i es nomena nova secretària del consell esmentat.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9887

Data del DOGV
:   08-07-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/6667


Data del document
:   04-07-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 4 de juliol de 2024, del conseller d'Educació, Universitats i Ocupació, per la qual es revoca el nomenament del secretari del Consell Valencià d'Universitats i de Formació Superior i es nomena nova secretària del consell esmentat. [2024/6667]  
La Llei 4/2007, de 9 de febrer, de la Generalitat, de coordinació del sistema universitari valencià, crea el Consell Valencià d'Universitats i de Formació Superior en l'article 19.  
D'acord amb l'article 24 d'esta llei, la persona que ocupe la Secretaria del Consell Valencià d'Universitats i de Formació Superior, que ho és també del Ple i de les comissions, serà nomenat per la Presidència entre alts càrrecs o personal funcionari de la conselleria competent en matèria d'universitats.  
L'article 10.1 del Reglament de funcionament del Consell esmentat, aprovat pel Decret del Consell 24/2008, de 14 de març, establix que els membres del Ple del Consell Valencià d'Universitats i de Formació Superior que no ho siguen per raó del seu càrrec, seran nomenats i cessats per la persona titular de la conselleria competent en matèria d'universitats, publicant-se la seua resolució en el Diari Oficial de la Generalitat Valenciana.  
Mitjançant Resolució de 7 de març de 2024, del conseller d'Educació, Universitats i Ocupació (DOGV 9806, 11.03.2024), es va nomenar Vicente Serra Martínez com a secretari titular del consell esmentat.  
En compliment de l'anterior, vista la proposta realitzada pel director general d'Universitats i en virtut de les competències atribuïdes en la Llei 4/2007, de 9 de febrer, de la Generalitat, de coordinació del sistema universitari valencià, i el Decret 24/2008, de 14 de març, del Consell, pel qual aprova el Reglament de funcionament del Consell Valencià d'Universitats i de Formació Superior, resolc:  
  
Primer  
Revocar el nomenament de Vicente Serra Martínez com a secretari titular del Consell Valencià d'Universitats i de Formació Superior.  
  
  
Segon  
Nomenar Carmen Quiles Antelo, subdirectora general d'Universitats, de la Conselleria d'Educació, Universitats i Ocupació, com a secretaria titular del Consell Valencià d'Universitats i de Formació Superior, a proposta de la Direcció General d'Universitats.  
  
Tercer  
Donar compte al Consell Valencià d'Universitats i de Formació Superior de la present resolució en la pròxima reunió que celebre.  
  
Quart  
Publicar la present resolució en el Diari Oficial de la Generalitat Valenciana, sense perjuí que tinga efecte des de la data de la seua firma.  
  
De conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució que posa fi a la via administrativa, podrà ser recorreguda potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició ha d'interposar-se davant la persona titular de la Conselleria d'Educació, Universitats i Ocupació, en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 4 de juliol de 2024.- El conseller d'Educació, Universitats i Ocupació: José Antonio Rovira Jover.